CELEX: 62016TN0307
Language: fi
Date: 2016-06-17 00:00:00
Title: Asia T-307/16: Kanne 17.6.2016 – CEE Bankwatch Network v. komissio

22.8.2016   
            
            
               FI
            
            
               Euroopan unionin virallinen lehti
            
            
               C 305/39
            
         Kanne 17.6.2016 – CEE Bankwatch Network v. komissio
   (Asia T-307/16)
   (2016/C 305/54)
   Oikeudenkäyntikieli: englanti
   
      Asianosaiset
   
   
      Kantaja: CEE Bankwatch Network (Praha, Tšekki) (edustaja: asianajaja C. Kiss)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että 15.4.2016 annettu komission päätös (viitenumero Ref. GestDem No 2015/5866) on pätemätön; ja
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäisen kanneperusteen mukaan asetusta (EY) N:o 1367/2006 (1) sovelletaan Euratomin asiakirjoihin, sillä
               
                           —
                        
                        
                           sanaa ”perustamissopimus” ei tulisi ymmärtää eri tavalla unionin lainsäädännön säädösten eri asiayhteyksissä vaan sillä tulisi olla yhtenäinen merkitys.
                        
                     
         
               2)
            
            
               Toisen kanneperusteen mukaan riidanalainen päätös on lainvastainen, sillä
               
                           —
                        
                        
                           oikeudella saada tutustua asiakirjoihin ei vaaranneta ydinturvallisuutta koskevaa etua, koska tietojensaantipyyntö ei koskenut ydinturvakysymyksiä;
                        
                     
                           —
                        
                        
                           vastaaja rikkoi vakavalla tavalla asetuksen (EY) N:o 1049/2001 (2) ja sovellettavaksi tulevan asiakirjaan tutustumista koskevan oikeuden epäämisen täsmällistä perustelemista koskevan oikeuskäytännön mukaisia velvoitteitaan.
                        
                     
         
               3)
            
            
               Kolmannen kanneperusteen mukaan vastaajan viittaus kaupallisten etujen suojaamiseen on virheellinen eikä siinä täsmennetä niitä yleisiä näkökohtia, joille vastaaja perusti olettamansa siitä, että asiakirjojen tutustuttavaksi antaminen heikentäisi kaupallista etua, sillä
               
                           —
                        
                        
                           tiedot, joita vastaaja kieltäytyy antamasta sillä perusteella, että niillä heikennetään kaupallisia etuja, eivät täytä kriteerejä kaupallisiksi eduiksi luokittelemiselle eikä vastaaja ottanut uudistettua tietojensaantipyyntöä tehdessään huomioon sitä, että nämä tiedot ovat vanhoja;
                        
                     
                           —
                        
                        
                           on olemassa ylivoimainen yleinen etu, joka oikeuttaa ilmaisemaan pyydettyjen tietojen sisällön, koska ydintietojen ilmaiseminen on yleisen edun mukaista.
                        
                     
         
      (1)  Tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin 6.9.2006 annettu Euroopan parlamentin ja neuvoston asetus (EY) N:o 1367/2006 (EUVL L 264, 25.9.2006, s. 13).
   
      (2)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, 31.5.2001, s. 43).